29.11.2008 Jurnalul Oficial al Uniunii Europene L 319/71 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 26 noiembrie 2008 de modificare a Deciziei 2003/61/CE de autorizare a anumitor state membre să prevadă derogări temporare de la unele prevederi ale Directivei 2000/29/CE a Consiliului în ceea ce privește cartofii de sămânță, originari din anumite provincii din Canada [notificată cu numărul C(2008) 7317] (Numai textele în limbile greacă, spaniolă, italiană, malteză și portugheză sunt autentice) (2008/891/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comu- nitate (!), în special articolul 15 alineatul (1), întrucât: (1) În temeiul Directivei 2000/29/CE, cartofii de sămânță originari din Canada nu pot fi introduşi în Comunitate. Cu toate acestea, directiva respectivă permite derogări de la această normă, cu condiția să nu existe riscul răspândirii unor organisme dăunătoare. (2) Decizia 2003/61/CE a Comisiei () prevede o derogare pentru importul de cartofi de sămânță originari din anumite provincii din Canada în Grecia, Spania, Italia, Cipru, Malta şi Portugalia, sub rezerva anumitor condiții. (3) Portugalia a solicitat o prelungire a derogării respective. () JO L 169, 10.7.2000, p. 1. JO L 23, 28.1.2003, p. 31. (4) Situaţia care justifică această  derogare rămâne neschimbată, prin urmare este necesar ca derogarea să se aplice în continuare. (5) Prin urmare, Decizia 2003/61/CE ar trebui modificată în consecință. (6)  Măsurile prevăzute în prezenta decizie sunt conforme cu avizul Comitetului fitosanitar permanent, ADOPTĂ PREZENTA DECIZIE: Articolul 1 Decizia 2003/61/CE se modifică după cum urmează: 1. Articolul 1 alineatul (2) litera (c) se înlocuieşte cu următorul text: „(c) pentru campaniile de comercializare a cartofilor care au loc între 1 februarie 2003 şi 31 martie 2003, între 1 decembrie 2003 şi 31 martie 2004, între 1 decembrie 2004 şi 31 martie 2005, între 1 decembrie 2005 şi 31 martie 2006, între 1 decembrie 2006 şi 31 martie 2007, între 1 decembrie 2007 şi 31 martie 2008, între 1 decembrie 2008 şi 31 martie 2009, între 1 decembrie 2009 şi 31 martie 2010 şi între 1 decembrie 2010 şi 31 martie 2011 2, La articolul 15, „31 martie 2008” se înlocuiește cu „31 martie 2011”.